การไฟฟ้านครหลวง เตือนประชาชนระวังอัคคีภัย แนะการใช้ไฟฟ้าให้ปลอดภัย พร้อมเข้าสู่ช่วงฤดูร้อน
นายคมกริช สาคริก ผู้อำนวยการฝ่ายสื่อสารองค์กรการไฟฟ้านครหลวง หรือ MEA เปิดเผยว่าหลังจากกรมอุตุนิยมวิทยา คาดการณ์ว่า ประเทศไทย กำลังสู่ฤดูร้อน และจะสิ้นสุดประมาณกลางเดือนพฤษภาคม การไฟฟ้านครหลวง จึงแนะนำให้ประชาชนหมั่นตรวจสอบอุปกรณ์ไฟฟ้าเช่น สายไฟฟ้า แผงเมนสวิตช์ ต้องอยู่ในที่สภาพสมบูรณ์ ส่วนอุปกรณ์เครื่องใช้ไฟฟ้าประเภทต่าง ๆ ต้องทำงานอย่างเป็นปกติ เพราะหากชำรุด จะมีความเสี่ยงเกิดอัคคีภัยได้ รวมไปถึง หากต้องออกไปนอกบ้าน หรือเข้านอน ควรปิดสวิตช์ถอดปลั๊กให้เรียบร้อย เพื่อป้องกันอันตรายจากไฟฟ้าลัดวงจร และยังเป็นการประหยัดค่าไฟฟ้าได้อีกทางหนึ่ง สำหรับบ้านหรือสำนักงานที่ไม่มีความจำเป็นต้องใช้ไฟฟ้าในช่วงวันหยุด หรือ เป็นระยะเวลานาน ควรปิดเมนเซอร์กิตเบรกเกอร์เพื่อตัดกระแสไฟฟ้าทั้งหมด เพื่อความปลอดภัยทั้งนี้ หากประชาชนพบเห็นสายไฟฟ้า หรืออุปกรณ์ไฟฟ้าของการไฟฟ้านครหลวงชำรุด หรืออยู่ในสภาพที่ไม่ปลอดภัย สามารถแจ้งเจ้าหน้าที่ได้ทุกเขต หรือที่ศูนย์บริการข้อมูลผู้ใช้ไฟฟ้า การไฟฟ้านครหลวง MEA Call Center 1130 ได้ตลอด 24 ชั่วโม